പദവികള്ക്ക് പിന്നാലെ പോയിട്ടില്ല ജനപിന്തുണയാണ് പ്രധാനം പുരാണകഥ പറഞ്ഞ് നേതൃത്വത്തെ വെല്ലുവിളിച്ച് ശോഭ സുരേന്ദ്രന് ദേശീയ നിര്വാഹക സമിതിയില് നിന്ന് പുറത്തായതിന് പിന്നാലെ ഫേസ്ബുക്ക് പോസ്റ്റുമായി ശോഭ സുരേന്ദ്രന്. ദേശീയ നേതൃത്വത്തിന്റെ അതൃപ്തിയാണ് ശോഭ സുരേന്ദ്രനെ ഒഴിവാക്കിയതെന്നാണ് റിപ്പോര്ട്ടുകള്. ഇതിന് പിന്നാലെയാണ് നേതൃത്വത്തിന് എതിരെ ഫേസ്ബുക്ക് പോസ്റ്റ് പങ്കുവെച്ചിരിക്കുന്നത്. തന്നെ പൂജിക്കാത്തവരെ ചുട്ടു കൊല്ലുമെന്നും കൊടുങ്കാറ്റായി വന്ന് പറത്തിക്കളയുമെന്നും കടലിലെറിഞ്ഞു കൊല്ലുമെന്നും ഹിരണ്യകശ്യപു ഭയപ്പെടുത്തിയിട്ടും സ്വന്തം നിലപാടില് ഉറച്ചു നിന്ന പ്രഹ്ലാദനെയും, പ്രഹ്ലാദനെ നിരന്തരം ആക്രമിച്ച ഹിരണ്യകശ്യപുവിനെയും ഓര്ക്കുന്നത് നല്ലതാണെന്ന് ശോഭ പോസ്റ്റില് പറയുന്നു. പതിമൂന്നാം വയസ്സില് ബാലഗോകുലത്തിലൂടെ സാമൂഹ്യ പ്രവര്ത്തനം ആരംഭിച്ച താന് ഇതുവരെ പദവികള്ക്കു പിന്നാലെ പോയിട്ടില്ലെന്ന് ശോഭ സുരേന്ദ്രന് പറയുന്നു. ശോഭയുടെ കുറിപ്പിന്റെ പൂര്ണ്ണരൂപം കഴിഞ്ഞ ഒന്ന് രണ്ട് ദിവസമായി നിരവധി പ്രവര്ത്തകരും അഭ്യുദയകാംക്ഷികളും നിരന്തരം വിളിച്ചു കൊണ്ടിരിക്കുകയാണ്. പതിമൂന്നാമത്തെ വയസ്സില് ബാലഗോകുലത്തിലൂടെ സാമൂഹ്യപ്രവര്ത്തനം ആരംഭിച്ചതാണ്. ഇതു വരെ പദവികള്ക്കു പുറകെ പോയിട്ടില്ല: പദവികളിലേക്കുള്ള പടികള് പ്രലോഭിപ്പിച്ചിട്ടുമില്ല. എന്നാല്, ഞാന് ജീവനെപ്പോലെ സ്നേഹിക്കുകയും സത്യസന്ധമായി സേവിക്കുകയും ചെയ്യുന്ന പ്രസ്ഥാനം കഴിഞ്ഞ മൂന്ന് പതിറ്റാണ്ടുകള്ക്കിടെ പല ദൗത്യങ്ങള് ഏല്പ്പിച്ചു, അവ കലര്പ്പില്ലാത്ത സമര്പ്പണമനോഭാവത്തോടെ നിറവേറ്റി എന്ന് ഉറച്ചു വിശ്വസിക്കുന്നു. ശ്രീരാമ ഭഗവാന് സേതുസമുദ്രം നിര്മിച്ചപ്പോള് അണ്ണാറക്കണ്ണനും തന്നാലായത് എന്നതു പോലെ. ജനങ്ങള്ക്കിടയിലെ പ്രവര്ത്തനത്തിന് ഒരു ചുമതലയുടെയും ആവശ്യമില്ലെന്ന് തെളിയിച്ച ഒരുപാടു മഹദ് വ്യക്തികളുടെ ഉദാഹരണം ഭാരതത്തിലും കേരളത്തിലും നമുക്കു മുന്നിലുണ്ട്. നമ്മുടെ ജനാധിപത്യ സമൂഹത്തില് ജനപിന്തുണയാണ് പ്രധാനം. എന്നാല്, തന്നെ പൂജിക്കാത്തവരെ ചുട്ടു കൊല്ലുമെന്നും, കൊടുങ്കാറ്റായി വന്ന് പറത്തിക്കളയുമെന്നും, കടലിലെറിഞ്ഞു കൊല്ലുമെന്നും ഹിരണ്യകശ്യപു ഭയപ്പെടുത്തിയിട്ടും സ്വന്തം നിലപാടില് ഉറച്ചു നിന്ന പ്രഹ്ലാദനെയും, പ്രഹ്ലാദനെ നിരന്തരം ആക്രമിച്ച ഹിരണ്യകശ്യപുവിനെയും ഓര്ക്കുന്നത് നല്ലതാണ്. https:www.facebook.compluginspost.php?hrefhttps3A2F2Fwww.facebook.com2FSobhaSurendranOfficial2Fposts2F3011857402271413show_texttruewidth500 അതേ സമയം ശോഭാ സുരേന്ദ്രനെ ദേശീയ നിര്വാഹക സമിതിയില് നിന്ന് മാറ്റിയതിനെക്കുറിച്ച് വി മുരളീധരന് പ്രതികരിച്ചിരുന്നു. ഇതേകുറിച്ച് ബിജെപി അഖിലേന്ത്യ പ്രസിഡന്്റിനോട് ചോദിക്കണമെന്നാണ് അദ്ദേഹം പറഞ്ഞത്. ശോഭാ സുരേന്ദ്രന് ഇപ്പോഴും പാര്ട്ടി ഭാരവാഹിയാണെന്നും അദ്ദേഹം മാധ്യമപ്രവര്ത്തകരുടെ ചോദ്യങ്ങള്ക്ക് മറുപടിയായി പറഞ്ഞു. Tags